Azetamiprid

Azetamiprida C10H11ClN4 formula kimikoa duen konposatu organikoa da. Aventis CropSciences enpresak Chipco eta Assail izen komertzialekin sortutako intsektizida neonikotinoide usaingabea da. Sistemikoa da eta hostodun barazkiak, zitrikoak, mahatsak, kotoia, pomodun frutak, azak eta landare apaingarrietan dauden intsektu xurgatzaileak hiltzeko asmoa du (Thysanoptera, Hemiptera, batez ere afidoak). Gerezi-laborantzan ere funtsezko pestizida da, gerezi-euliaren larben aurka duen eraginkortasunagatik.

Azetamiprida kloropiridina neonikolinidoen familiakoa da, 1990eko hamarkadaren hasieran sartua. Etxeko-animalien izurriteak kontrolatzeko ere erabiltzen dute (katuei eta txakurrei buruzko arkakusoak, adibidez).

2025eko uztail hasieran, Laurent Duplomb diputatu errepublikanoaren lege proposamena bozkatu zuten Frantziako Asanblea Nazionalean. Baiezkoak irabazi zuen: 316 boz alde eta 223 kontra. Lege horren helburua laborari lanaren «hertsapenen kentzea» da. Baina, hainbat neurriren artean, Duplomb legearen 2. artikuluak eztabaida handia piztu zuen azetamiprida baimentzen zuelako, eta, hilabete batez, 2,1 milioi sinadura bildu zituzten legearen aurka. Frantziako Kontseilu Konstituzionalak adierazi zuen azetamiprid pestizidaren erabiltzea konstituzioaren aurkakoa zela. Duplomb legeari buruzko iritzia plazaratu eta lau egunera, Emmanuel Macron Frantziako lehendakariak behin betiko promulgatu du legea, kontseiluari obedituz, azetamiprida baimendu gabe.

 Erreferentziak 

 Kanpo estekak 

Kategoria:Amidinak
Kategoria:Piridinak
Kategoria:Nitriloak
Kategoria:Intsektizidak